CELEX: 62012CN0456
Language: bg
Date: 2012-10-10 00:00:00
Title: Дело C-456/12: Преюдициално запитване, отправено от Raad van State (Нидерландия) на 10 октомври 2012 г. — Minister voor Immigratie, Integratie en Asiel и O, друга страна в производството: B

26.1.2013   
            
            
               BG
            
            
               Официален вестник на Европейския съюз
            
            
               C 26/19
            
         Преюдициално запитване, отправено от Raad van State (Нидерландия) на 10 октомври 2012 г. — Minister voor Immigratie, Integratie en Asiel и O, друга страна в производството: B
   (Дело C-456/12)
   2013/C 26/33
   Език на производството: нидерландски
   
      Запитваща юрисдикция
   
   Raad van State
   
      Страни в главното производство
   
   
      Жалбоподател: Minister voor Immigratie, Integratie en Asiel и O
   
      Друга страна в производството: B
   
      Преюдициални въпроси
   
   
               1.
            
            
               Следва ли Директива 2004/38/ЕО (1) на Европейския парламент и на Съвета от 29 април 2004 година относно правото на граждани на Съюза и на членове на техните семейства да се движат и да пребивават свободно на територията на държавите членки, за изменение на Регламент (ЕИО) № 1612/68 и отменяща Директиви 64/221/ЕИО, 68/360/ЕИО, 72/194/ЕИО, 73/148/ЕИО, 75/34/ЕИО, 75/35/ЕИО, 90/364/ЕИО, 90/365/ЕИО и 93/96/ЕИО във връзка с предпоставките за упражняване на правото на пребиваване на членовете на семейството на гражданин на Съюза, които са граждани на трета страна, да се приложи по аналогия, както в решенията на Съда на Европейския съюз по дело Singh (2) (C 370/90) и по дело Eind (3), (C 291/05), когато гражданинът на Съюза се завръща в държавата членка, на която е гражданин, след като е пребивавал в друга държава членка в рамките на член 21, параграф 1 от Договора за функционирането на Европейския съюз, както и като лице, за което са предназначени услуги по смисъла на член 56 от този договор?
            
         
               2.
            
            
               При утвърдителен отговор: Изисква ли се престоят на гражданина на Съюза в друга държава членка да има минимална продължителност, за да може при завръщането на гражданина на Съюза в държавата членка, на която е гражданин, на члена на семейството му, който е гражданин на трета страна, да се предостави право на пребиваване в тази държава членка?
            
         
               3.
            
            
               При утвърдителен отговор: може ли това изискване да бъде изпълнено и когато става въпрос не за непрекъснат престой от време, а за престой с определена честота в другата държава членка, като например всяка седмица в края на седмицата или редовно в продължение на една година?
               […]
            
         
               4.
            
            
               Когато между завръщането на гражданина на Съюза в държавата членка, на която е гражданин, и пристигането в тази държава членка на член на семейството му, който е гражданин на трета страна, е изтекъл период от време, при фактическата обстановка по това дело, погасени ли са възможни претенции на членовете на семейството, които са граждани на трета страна, за право на пребиваване, произтичащо от правото на Съюза?
            
         
      (1)  ОВ L 158, стр. 77; Специално издание на български език, 2007 г., глава 5, том 7, стр. 56.
   
      (2)  Решение от 7 юли 1992 г., Recueil, стр. I-4265.
   
      (3)  Решение от 11 декември 2007 г., Сборник, стр. I-10719.